244. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 396 της 1/8 Δεκ. 1998 (ΦΕΚ Α΄ 276) Σύσταση Γενικής Διεύθυνσης Επαγγελματικής Εκπαίδευσης και Κατάρτισης στον Οργανισμό Απασχόλησης Εργατικού Δυναμικού. Έχοντας υπόψη: 1.Τις διατάξεις του άρθρ. 78 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις (Α΄ 101). 2.Τις διατάξεις του άρθρ. 20 Νόμ. 2503/1997 «Διοίκηση, οργάνωση, στελέχωση της Περιφερείας και άλλες διατάξεις (Α΄ 107). 3.Τις διατάξεις του άρθρ. 27 του Νόμ. 2081/92 «Ρύθμιση του θεσμού των Επιμελητηρίων και άλλες διατάξεις (Α΄ 154) με το οποίο προστέθηκε άρθρ. 29Α στο Νόμ. 1558/85 (Α΄ 137), όπως τροποποιήθηκε με το άρθρ. 1 παρ. 2α του Νόμ. 2469/1997 «Περιορισμός και βελτίωση της αποτελεσματικότητας των κρατικών δαπανών και άλλες διατάξεις (Α΄ 38). 4.Τις διατάξεις της παρ. 2 του άρθρ. 36 του Νόμ. 2190/1994 «Σύσταση ανεξάρτητης αρχής και την επιλογή προσωπικού και ρύθμιση θεμάτων διοίκησης (Α΄ 28). 5.Την αριθ. ΔΙΔΚ/Φ.1/20199/5.9.1997 κοινή απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης για την ανάθεση αρμοδιοτήτων στους Υφυπουργούς Εσωτερικών Δημόσιας Διοίκησης και Αποκέντρωσης (ΦΕΚ 801/Β), όπως τροποποιήθηκε με την αριθ. ΔΙΔΚ.Φ.1/23470/20.10.1997 όμοιά της απόφαση (Β΄ 824). 6.Την αριθ. 1107147/1239/106 Α΄/4.10.1998 κοινή απόφαση του Πρωθυπουργού και του Υπουργού Οικονομικών για την ανάθεση αρμοδιοτήτων στους Υφυπουργούς Οικονομικών (Β΄ 822). 7.Το γεγονός ότι από τις διατάξεις του παρόντος δ/τος προκαλείται δαπάνη σε βάρος του προϋπολογισμού του Οργανισμού Απασχόλησης Εργατικού Δυναμικού, ύψους 5.743.913 δρχ. για τα επόμενα οικονομικά έτη. Η ανωτέρω δαπάνη θα καλυφθεί από τον προϋπολογισμό του ΟΑΕΔ (ΚΑ. 0211, 0221, 0224, 0259, 0238, 0269, 0245, 0262, 0521Α, 0522). 8.Την αριθ. 570/98 γνωμοδότηση του Συμβουλίου της Επικρατείας, μετά από πρόταση του Υπουργού Εργασίας και Κοινωνικών Ασφαλίσεων και των Υφυπουργών Εσωτερικών Δημόσιας Διοίκησης και Αποκέντρωσης και Οικονομικών, αποφασίζουμε: Άρθρ.1.-Στον Οργανισμό Απασχόλησης Εργατικού Δυναμικού (ΕΔ) συνιστάται Γενική Διεύθυνση Επαγγελματικής Εκπαίδευσης και Κατάρτισης η οποία συγκροτείται από τις παρακάτω οργανικές μονάδες, οι οποίες διατηρούν τις αρμοδιότητές τους όπως αυτές προβλέπονται από τις κείμενες διατάξεις. α)Διεύθυνση Επαγγελματικού Προσανατολισμού, η οποία προβλέπεται από το άρθρ. 8 παρ. 1 του Β.Δ. 405/1971 (ΦΕΚ 123/Α). β)Διεύθυνση Μαθητείας, η οποία προβλέπεται από το άρθρ. 8 παρ. 2 του Β.Δ. 405/1971 (Α΄ 123). γ)Διεύθυνση Επαγγελματικής Κατάρτισης Ενηλίκων, η οποία προβλέπεται από το άρθρ. 78 παρ. 3 του Β.Δ. 405/1971 (ΦΕΚ 123/Α΄). δ)Διεύθυνση Προγραμμάτων και Μέσων Διδασκαλίας, η οποία προβλέπεται από το άρθρ. 8 παρ. 4 Β.Δ. 405/1971. 2.Η Γενική Διεύθυνση Επαγγελματικής Εκπαίδευσης και Κατάρτισης συντονίζει τη λειτουργία των υπαγομένων σε αυτήν υπηρεσιακών μονάδων, επιμελείται τον προγραμματισμό των διοικητικών δραστηριοτήτων τους και αξιολογεί την ποιότητα των παραγομένων διοικητικών αποτελεσμάτων, σε συνάρτηση με το οικονομικό και οργανωτικό κόστος της ασκήσεως των υπό του νόμου προβλεπομένων αρμοδιοτήτων. Επίσης, εξειδικεύει την κυβερνητική πολιτική, εντός του ιεραρχικού της πεδίου, διατυπώνει εναλλακτικές προτάσεις για την επιλογή και οργάνωση των διοικητικών μέσων άσκησής της και επιμελείται τη διαμόρφωση διαύλων υπηρεσιακής επικοινωνίας και συνεργασίας με τις λοιπές οργανικές μονάδες του Οργανισμού. Άρθρ.2.-1.Στη Γενική Διεύθυνση Επαγγελματικής Εκπαίδευσης και Κατάρτισης προΐσταται υπάλληλος ΠΕ του κλάδου Εκπαιδευτικού Προσωπικού, κάτοχος πτυχίου Α.Ε.Ι. ο οποίος επιλέγεται σύμφωνα με τις κείμενες διατάξεις. 2.Έργο του Γενικού Διευθυντή είναι το προβλεπόμενο από τις διατάξεις του άρθρ. 78 παρ. 2 και 3 του Νόμ. 1892/1990 (Α΄ 101). Άρθρ.3.-Από της δημοσιεύσεως του παρόντος Π.Δ/τος καταργείται κάθε γενική ή ειδική διάταξη, που αντίκειται ή ρυθμίζει με άλλο τρόπο τα θέματα που διέπονται από αυτό. Άρθρ.4.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Για τις εισφορές ΟΤΕ ως εργοδότη για τον Κλάδο Ανεργίας και τον Διανεμητικό Λογαριασμό Οικογενειακών Επιδομάτων Μισθωτών (Δ.Λ.Ο.Ε.Μ.) του Ο.Α.Ε.Δ., καθώς και τον Οργανισμό Εργατικής Εστίας βλέπε άρθρ. 68 Νόμ. 2676/4-5 Ιαν. 1999 (ΦΕΚ Α΄ 1), Τόμ. 22Α σελ. 554,06. (Μετά τη σελ. 98,742) Σελ. 98,743 Τεύχος 1294-Σελ. 111 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.244